HELSINGIN KAUPUNGIN LAINANLYHENNYSRAHASTON SÄÄNNÖT
Kaupunginvaltuuston hyväksymät joulukuun 11 p:nä 1996

1 §
Rahaston tarkoitus	Rahaston tarkoituksena on kaupungin ottamien talousarviolainojen takaisinmaksujen taloudellisten rasitusten tasoittaminen.

2 §
Rahaston kartuttaminen	Rahastoa kartutetaan kaupunginvaltuuston päättämillä määrillä. 

		Kaupunginvaltuusto hyväksyy talousarviossa lainanlyhennysrahaston lisäystä koskevan suunnitelman.

		Kaupunginvaltuusto hyväksyy tilinpäätöksen hyväksymisen yhteydessä rahaston kartuttamisen tilikauden tuloksesta kaupunginhallituksen tekemän esityksen pohjalta.

3 §
Varojen sijoittaminen	Rahasto on erityiskatteinen. Rahaston varoja voidaan sijoittaa valuuttamääräisinä sijoituksina niissä valuutoissa, joissa on lainapääomaa. Valuuttamääräiset sijoitukset voivat kuitenkin olla korkeintaan kyseessä olevan valuuttamääräisen lainapääoman suuruiset.

4 §
Rahaston käyttö	Rahaston varoja käytetään talousarviolainojen takaisinmaksuun.

5 §
Rahaston hoitaminen	Rahaston hallinnosta vastaa kaupunginhallitus ja rahaston varojen sijoittamisesta päättää kaupunginjohtaja. Kaupungin tilinpäätöksen yhteydessä on tehtävä selvitys rahaston pääoman muutoksista.

6 §
Rahaston purkaminen	Rahastoa puretaan kaupunginvaltuuston päätöksellä siirtämällä erääntyneiden lainojen määrää vastaava määrä rahaston pääomasta peruspääomaan tai muihin oman pääoman eriin.

			

Tämä sääntö tulee voimaan 1.1.1997 lukien.